ཐའེ་ཝན་གྱི་དམངས་གཙོ་དོན་གཉེར་བ་སྟོང་ཕྲག་འགས་ཐའེ་ཝན་རྒྱ་ནག་གི་མངའ་ཁོངས་ནས་ལོགས་སུ་རང་བཙན་བྱེད་པར་མི་མང་ནང་འོས་བསྡུ་དགོས་པའི་རེ་སྐུལ་ཞུས་འདུགཟླ་འདིའི་ཕྱི་ཚེས་༢༠ཉིན་ཐའེ་ཝན་ཧྥོར་མོ་སཱ་མནའ་འབྲེལ་ཚོགས་པའི་གོ་སྒྲིག་འོགཐའེ་ཝན་གྱི་རང་བཙན་དོན་གཉེར་བ་སྟོང་ཕྲག་མང་པོ་རྒྱལ་ས་ཐའེ་པའེ་ཡི་པའེ་ཕིང་གཞུང་ལམ་དུ་འདུ་འཛོམས་བྱས་ཏེ།སྲིད་འཛིན་ལྕམ་ཚའེ་ཡེན་ཝིན་གྱིས་དབུ་འཁྲིད་པའི་དམངས་གཙོའི་གཞུང་ནས་ཐའེ་ཝན་མཚོ་འགག་རྒྱ་ནག་ནས་ལོགས་སུ་འཐོན་པར་འོས་བསྡུ་དགོས་པའི་རེ་འབོད་ཀྱི་ལས་འགུལ་གཞི་རྒྱ་ཆེན་པོ་སྤེལ་ཡོད་དང་།སྐབས་དེར་ལས་འགུལ་བ་ཚོས་ཐའེ་ཝན་ནི་ཐའེ་ཝན་རང་ཡིན།ང་ཚོ་རང་བཙན་གྱི་རྒྱལ་ཁབ་ཅིག་ཡིན་ཞེས་པ་དང་།རྒྱ་ནག་མི་དགོས།ཐའེ་ཝན་དགོས།བཤུ་གཞོག་དང་དབང་སྒྱུར་ཟླ་སྒྲིལ་མི་དགོས་ཟེར་བ་སོགས་ཀྱི་འཕྲེད་དར་འཕྱར་ཏེ་འབོད་ཚིག་བསྒྲགས་ཡོད་འདུག